Al Qadsiah FC. 0 5194052 2024-09-14T08:34:53Z AnvarxonM /* Havolalar */ 5194124 wikitext text/x-wiki Al-Qadsiah FC () – Saudiya Arabistonining professional futbol ligasida ishtirok etuvchi futbol klubi. Jamoa sharqiy Xobar shahrida joylashgan va ularning uyi shahzoda Saud bin Jalaviy stadionidir. Etimologiya. Klubga Al-Qadisiyya jangi nomi berilgan. Tarix. Al-Qodsiah Saudiya Arabistoni Pro ligasining 1976/1977-yilgi mavsumda tashkil etilganidan beri doimiy va uzluksiz ishtirokchisi boʻlib kelgan. Klubning yuqori ligadagi eng yaxshi mavsumi 1980/1981-yilgi mavsumda 3-oʻrinni egallagan. Al-Qadsiahning oʻz tarixidagi eng muvaffaqiyatli davri 90-yillarning boshlariga toʻgʻri keladi. Oʻsha davrda klub 1991/1992-yilgi valiahd shahzoda kubogida Al-Shabab jamoasiga qarshi oʻyinda, penaltilar seriyasida 4:2 hisobida gʻalaba qozonib, jamoa tarixidagi birinchi kobokni qoʻlga kiritgan. Klubning kubokdagi gʻalabasi Osiyo Kubogi Gʻoliblari Kubogi yoʻllanmasini taqdim etgan. Osiyo kubok egalari kubogi musoboqasida South China AA jamoasiga qarshi final oʻyiniga qadar yetib borgan. Final oʻyinida Gonkong jamoasini umumiy hisobda 6:2 hisobida magʻlub etib, 1993/1994-yilgi kubok egalari kubogi chempionligini qoʻlga kiritgan. Oʻsha mavsumda klub 1993/1994-yilgi Saudiya Arabistoni Federasiya Kubogida ham finalda „Al-Nassr“ klubini 2:0 hisobida magʻlub etishgan. Yuqori ligada ketma-ket 21 mavsum oʻtkazgandan soʻng, shuningdek, ikkita ichki chempionat va bitta qitʼa chempionligini qoʻlga kiritgan klub oʻz tarixida birinchi marta 1996/1997-yilgi mavsumda quyi ligaga tushib ketgan. Klubning birinchi ligaga tushib ketganidan soʻng, „Al-Qodsiah“ oʻyinlarida avvalgidek muvaffaqiyatli boʻlmadi va 1999/2000-yilgi mavsumdan beri besh marta yuqori ligaga chiqqan va quyi ligaga tushib ketgan. 2023-yilning yozida Sport vazirligi „Al-Qadsiah“ Saudiya Arabistonining boshqa 7 klubi bilan birgalikda bitta kompaniya jamoasiga aylantirilganini va „Al-Qadsiah“ Saudi Aramco kompaniyasiga tegishli boʻlishini eʼlon qilgan. Saudiya Arabistoni birinchi ligasida qatnashadigan jamoa Saudiya Pro-ligasiga chiqish uchun kurash olib borish uchun transferlarga sarmoya kiritgan. 2024-yil 6-may kuni „Al-Qodsiah“ „Ohod“ bilan 2:2 hisobidagi durangdan soʻng Saudiya Pro-ligasiga yoʻl olgan. Maʼmuriyat. Klubni boshqaradigan hozirgi maʼmuriyat – klub prezidenti Madi Al-Hajri va vitse-prezident Abdulla Badgaish.